Corner Brook

Corner Brook je mesto v kanadskej provincii Newfoundland a Labrador. V roku 2021 malo 19 333 obyvateľov. Nachádza sa západnom brehu ostrova Newfoundland, v zálive Bay of Islands a v strednej časti pohoria Long Range Mountains. Corner Brook vznikol spojením 4 obcí: Curling, Corner Brook West, Corner Brook East a Townsite.

 Dejiny 
Mesto preskúmal kapitán James Cook, ktorý má v meste pomník. Curling je najstaršia časť mesta. V roku 1864 fungovala v Corner Brooku píla. V roku 1923 vznikla Newfoundland Power and Paper Company, ktorá v meste do roku 1925 postavila spracovanie dreva a výrobu papiera pre noviny. Pri neďalekom Deer Lake postavila elektráreň. Spoločnosť postavila svoje plánované mesto. V 30. rokoch 20. storočia bolo mesto jedným z najbohatších v atlantickej časti Kanady.

Od roku 1956 má mesto štatút „city“.

 Demografia 
V sčítaní obyvateľstva v roku 2021 malo mesto 19 333 obyvateľov, v roku 2016 ich bolo 19 806. V roku 2021 nikto neuviedol ako etnický pôvod slovenský, český ani česko-slovenský. Ako rodný jazyk 18 255 uviedlo angličtinu, 70 francúzštinu, 30 oba, 390 ľudí neoficiálne jazyky z toho nikto jazyky pôvodných obyvateľov. Viacero rodných jazykov uviedlo 120 ľudí.

 Doprava 
V meste sa nachádza celoročný prístav. Mestom vedie Trans Canada Highway.

 Ekonomika a inštitúcie 
V meste je pobočka Memorial University a kampus College of the North Atlantic. Sídli tu nemocnica Western Memorial Regional Hospital.

 Kultúra a šport 
Mesto vlastní Corner Brook Civic Centre, športové a kultúrne centrum. V roku 1999 sa v ňom konali Canada Winter Games.

 Galéria 

 Referencie 

 Iné projekty 

 Externé odkazy 
 Oficiálna stránka mesta 

 Zdroj 

Kategória:Mestá v Newfoundlande a Labradore
Kategória:Prístavné mestá v Kanade
Kategória:Prístavné mestá Atlantického oceánu